**ЈАВНИ ПОЗИВ ЗА УЧЕШЋЕ ПРИВРЕДНИХ СУБЈЕКАТА У СПРОВОЂЕЊУ МЕРА ЕНЕРГЕТСКЕ САНАЦИЈЕ У ДОМАЋИНСТВИМА НА ТЕРИТОРИЈИ ГРАДА НИША**

У оквиру реализације Одлуке о бесповратном суфинансирању активности на инвестиционом одржавању и унапређењу енергетских својстава стамбених зграда, породичних кућа и станова („Службени лист Града Ниша“, број 47/21), (у даљем тексту Одлука), а у складу са чланом 5. Одлуке расписује се Јавни позив ради избора привредних субјеката који се баве производњом, услугама и радовима на енергетској санацији стамбених објеката. Мере енергетске санације у домаћинствима предвиђене Одлуком спроводе се кроз сарадњу са привредним субјектима који се баве производњом, услугама и радовима на енергетској санацији стамбених објеката, а крајњи корисници бесповратних средстава су домаћинства на територији града Ниша. Домаћинства која остваре право на суфинансирање могу набавити добра или услуге искључиво од привредних субјеката изабраних путем овог јавног конкурса.

Циљ спровођења мера енергетске санације је унапређење енергетске ефикасности и повећано коришћење обновљивих извора енергије у домаћинствима на територији града Ниша.

**I ПРЕДМЕТ**

Предмет Јавног позива јесте избор привредних субјеката за спровођење активности на реализацији мера енергетске ефикасности.

Предвиђене мере:

**Мера 1.** **Уградња и набавка материјала за термичку изолацију зидова, крова, таваница и осталих делова термичког омотача према негрејаном простору породичних кућа и станова**

Спољни зид на породичним кућама следећих карактеристика :

* минимална дебљина за термичку изолацију износи 10 cm, осим уколико нема техничких могућности да се постави та дебљина изолације

Боја спољашњег омотача/фасаде треба да буде усклађена са традиционалном локалном архитектуром, избегавајући тренд јарких и рефлектујућих неадекватних колорита

Планирана укупна средстава за суфинансирање мере: 4.000.000,00 динара.

**Мера 2. Уградња и набавка материјала за термичку изолацију зидова, крова, таваница и осталих делова термичког омотача према негрејаном простору стамбених зграда** **и израда техничке документације за наведене радове**

Спољни зид на стамбеним зградама следећих карактеристика :

* минимална дебљина за термичку изолацију износи 10 cm, осим уколико нема техничких могућности да се постави та дебљина изолације

Боја спољашњег омотача/фасаде треба да буде усклађена са традиционалном локалном архитектуром, избегавајући тренд јарких и рефлектујућих неадекватних колорита

Планирана укупна средстава за суфинансирање мере: 5.000.000,00 динара.

**Мера 3. Замена (набавка са уградњом) спољних прозора и врата и других транспарентних елемената термичког омотача са одговарајућим термичким својствима према негрејаним просторијама, на, породичним кућама и становима, са пратећим грађевинским радовима**.

Термичка својства објекта која морају бити испуњена у погледу енергетске ефикасности након реализације ове мере су:

* Спољна столарија са следећим техничким карактеристикама (U – коефицијент пролаза топлоте):
* U≤ 1,5 W/m2K за прозоре и балконска врата
* U ≤ 1,6 W/m2K за спољна врата

Планирана укупна средстава за суфинансирање мере: 2.400.000,00 динара.

**Мера 4. Замена (набака са уградњом) спољних прозора и врата и других транспарентних елемената термичког омотача са одговарајућим термичким својствима према негрејаним просторијама, на стамбеним зградама, са пратећим грађевинским радовима**

Термичка својства објекта која морају бити испуњена у погледу енергетске ефикасности након реализације ове мере су:

* Спољна столарија са следећим техничким карактеристикама (U – коефицијент пролаза топлоте):
* U≤ 1,5 W/m2K за прозоре и балконска врата
* U ≤ 1,6 W/m2K за спољна врата

Планирана укупна средстава за суфинансирање мере: 6.400.000,00 динара.

**Мера 5. Набавкa и инсталацијa соларних колектора за грејање санитарне потрошне топле воде**

Планирана укупна средстава за суфинансирање: 1.200.000,00 динара.

Укупно расположива средства подстицаја Града Ниша и МРЕ за реализацију Одлуке износе 19.000.000,00 динара.

Максимални износ бесповратних средстава који додељује Град и МРЕ за финансирање појединачних пројеката грађана износи 50% од вредности укупне инвестиције са ПДВ-ом.

Максимални износ одобрених средстава по појединачном пројекту износи:

* за меру 1. – до 120.000,00 динара са ПДВ-ом по објекту;
* за меру 2. - до 80.000,00 динара са ПДВ-ом по објекту;
* за меру 3. - до 100.000,00 динара са ПДВ-ом по објекту;
* за меру 4. – до 100.000,00 динара са ПДВ-ом по објекту;
* за меру 5. - до 120.000,00 динара са ПДВ-ом по објекту

**II ПРАВО УЧЕШЋА НА ЈАВНОМ КОНКУРСУ**

Право учешћа на овом конкурсу имају сви заинтересовани привредни субјекти који испуњавају законом утврђене услове за обављање делатности и који испуњавају услове дефинисане Правилником о спровођењу мера енергетске санације и овим Јавним позивом.

На јавном конкурсу могу учествовати привредни субјекти који врше набавку, радове и уградњу материјала, опреме и уређаја.

Подносилац пријаве – привредни субјект може конкурисати за реализацију једне или више мера из одељка I. Јавног позива.

**III УСЛОВИ ЗА УЧЕШЋЕ НА ЈАВНОМ КОНКУРСУ**

На јавном конкурсу могу учествовати привредни субјекти који врше испоруку и радове на уградњи материјала, опреме и уређаја и испуњавају следеће услове:

* да су уписани у регистар АПР-а, а регистровани су као привредна друштва и предузетници најмање шест месеци од дана подношења пријаве,
* да над њима није покренут стечајни поступак или поступак ликвидације,
* да имају атесте за материјале и производе.

**IV. ДОКУМЕНТАЦИЈА КОЈУ ЈЕ ПОТРЕБНО ПРИЛОЖИТИ ПРИ ПОДНОШЕЊУ**

**ПРИЈАВЕ**

Подносилац пријаве је потребно да достави следећу документацију:

1. Пријавни образац (Прилог 1) у три примерка (оригинал и две копије);
2. Потписану изјаву (Прилог 2);
3. Атесте за материјале и производе.

За предузетнике је потребно да изјаву достави лице које је регистровало обављање делатности као предузетник. За задруге потребно је доставити изјаву директора. Ова изјава мора бити дата након датума објављивања јавног позива.

У случају да је оснивач привредног субјекта страно правно лице, узима се изјава коју ће дати законски заступник привредног субјекта подносиоца захтева. Уколико постоји више законских заступника подносиоца захтева потребно је да сви доставе наведену изјаву која не мора бити оверена код нотара.

У случају да је оснивач привредног субјекта страно физичко лице потребно је да сви законски заступници привредног субјекта подносиоца захтева доставе наведену изјаву која не мора бити оверена код нотара.

**V. ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ**

Конкурсна документација за Јавни позив може се преузети на интернет страници Града Ниша, линк: [www.ni.rs](http://www.ni.rs) и Канцеларије за локални економски развој, линк: [www.investnis.rs](http://www.investnis.rs) и садржи:

− Комплетан текст Јавног позива,

− Прилог 1 - Пријавни образац,

− Прилог 2 – Изјава подносиоца пријаве,

− Прилог 3 - Критеријуми и начин бодовања за оцену Пријаве.

**VI. КРИТЕРИЈУМИ ЗА ИЗБОР ПРИВРЕДНИХ СУБЈЕКАТА**

Критеријуми за рангирање привредних субјеката обухватају следеће:

1. цене кључних добара заједно са уградњом за меру за коју конкуришу;
2. рок важења цена за меру за коју конкуришу;

Јавним позивом се одређује максимални број бодова по сваком од критеријума и број бодова по поткритеријумима, ако су поткритеријуми дефинисани у оквиру појединих критеријума.

Укупан максимални број бодова по свим критеријумима и поткритеријумима примењеним на поједини Програм не може прећи 100.

Бодови по критеријумима су следећи:

1. цене кључних добара заједно са уградњом за меру за коју конкуришу:

- када је цена кључних добара до прихватљиве цене – 70 бодова;

- када је цена већа од прихватљиве за 10% и мање – 60 бодова;

- када је цена већа од прихватљиве за 10% до 20% – 50 бодова;

- када је цена већа од прихватљиве за 20% до 30% - 40 бодова;

- када је цена већа од прихватљиве за 40% и више – 0 бодова.

1. Рок важења цена за меру за коју конкуришу:

- када је рок важења цена 6 месеци и више – 30 бодова;

- када је рок важења цена до 3 месеца – 30 бодова;

- када је рок важења цена 1 месец – 0 бодова.

За случај истог броја бодова предност има привредни субјект чија је цена кључних добара заједно са уградњом за меру за коју конкуришу по м2 нижа.

Прихватљива јединична цена за меру „уградња и набавка материјала за термичку изолацију зидова, крова, таваница и осталих делова термичког омотача према негрејаном простору породичних кућа“ са ПДВ-ом може износити до 2.000,00 динара по квадратном метру термичке изолације са фасадом.

Прихватљива јединична цена за меру „уградња и набавка материјала за термичку изолацију зидова, крова, таваница и осталих делова термичког омотача према негрејаном простору стамбених зграда и израда техничке документације“ са ПДВ-ом може износити до 2.000,00 динара по квадратном метру термичке изолације са фасадом.

Прихватљива јединична цена за меру „замена (набака са уградњом) спољних прозора и врата и других транспарентних елемената термичког омотача са одговарајућим термичким својствима према негрејаним просторијама, на породичним кућама и становима, са пратећим грађевинским радовима“ са ПДВ-ом се одређује да може износити до 14.000,00 динара по квадратном метру за прозоре и балконска врата до 20.000,00 динара по метру квадратном за улазна врата.

Прихватљива јединична цена за меру „замена (набака са уградњом) спољних прозора и врата и других транспарентних елемената термичког омотача са одговарајућим термичким својствима према негрејаним просторијама, на стамбеним зградама, са пратећим грађевинским радовима“ са ПДВ-ом се одређује да може износити до 14.000,00 динара по квадратном метру за прозоре и балконска врата до 20.000,00 динара по метру квадратном за улазна врата.

**VII. МЕСТО И РОК ДОСТАВЉАЊА ПРИЈАВА**

Подносиоци пријаву за учешће на јавном конкурсу попуњавају на српском језику, ћириличним писмом.

Попуњени, оверени и одштампани пријавни образац у три примерка (један оригинал и две копије) и пратећа документација достављају се у затвореној коверти са назнаком:

**„ПРИЈАВА ЗА ЈАВНИ ПОЗИВ ЗА УЧЕШЋЕ ПРИВРЕДНИХ СУБЈЕКАТА У СПРОВОЂЕЊУ МЕРА ЕНЕРГЕТСКЕ САНАЦИЈЕ У ДОМАЋИНСТВИМА НА ТЕРИТОРИЈИ ГРАДА НИША – НЕ ОТВАРАТИ“,**

са пуном адресом пошиљаоца на полеђини коверте.

Пријава се предаје препоручено поштом на адресу:

**Град Ниш**

**Градска Управа за органе града и грађанска стања**

**Николе Пашића 24, Ниш**

**За Комисију за реализацију мера енергетске санације**

Рок за подношење пријава је **09.08.2021. године.**

**Благовременом доставом сматра се препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа. Пријаве послате на било који други начин неће бити узете у разматрање.** Неблаговремене и непотпуне пријаве се неће разматрати.

**За све додатне информације и обавештења подносилац пријаве се може обратити на контакт телефон 018/504-534.**

За информације у вези Јавног позива можете се обратити на електронску адресу: Е-mail: [skdes@gu.ni.rs](mailto:skdes@gu.ni.rs)

Сва питања и одговори биће објављени на интернет страници Града Ниша, линк: [www.ni.rs](http://www.ni.rs), и Канцеларије за локални економски развој, линк: [www.investnis.rs](http://www.investnis.rs)

**VIII. НЕУРЕДНА ПРИЈАВА**

Пријава ће се сматрати неуредном ако у достављеној писаној форми недостаје било који

документ из одељка IV. Јавног позива и у том случају решењем ће бити одбачена.

**IX. ОЦЕНА, ИЗБОР И ОБЈАВЉИВАЊЕ ОДЛУКЕ О ИЗБОРУ ПРИВРЕДНИХ СУБЈЕКАТА**

Оцена и избор привредних субјеката врши се у складу са Јавним позивом и Правилником.

Оцењивање и избор привредних субјеката врши Комисија за преглед и оцену поднетих пријава за суфинансирање мера енергетске санације ( у даљем тексту Комисија) на основу прегледа поднетих пријава.

Пријаве са документацијом чија садржина није у складу са Јавним позивом се не оцењују

и решењем ће бити одбијене.

У току поступка оцене и избора привредних субјеката Комисија може да од Подносиоца пријаве, према потреби, затражи додатну документацију и информације.

Комисија разматра, оцењује и рангира приспеле пријаве.

За сваку меру ће бити формирана посебна прелиминарна листа привредних субјеката. Прелиминарна листа изабраних привредних субјеката се објављује на огласној табли органа и служби Града Ниша, улица Николе Пашића 24, Ниш, и званичној интернет страници Града Ниша, линк: [www.ni.rs](http://www.ni.rs), и Канцеларије за локални економски развој, линк: [www.investnis.rs](http://www.investnis.rs), у року од 30 дана од дана истека рока за подношење пријава.

Учесници конкурса имају право увида у поднете пријаве и приложену документацију по утврђивању прелиминарне листе изабраних привредних субјеката, у року од три дана од дана објављивања листе. На прелиминарну листу изабраних привредних субјеката учесници конкурса имају право приговора Комисији у року од осам дана од дана њеног објављивања.

Комисија је дужна да размотри поднете приговоре на прелиминарну листу изабраних привредних субјеката као и да донесе Решење по приговору, која мора бити образложено, у року од 15 дана од дана његовог пријема.

О спроведеном поступку Комисија води записник и сачињава Предлог коначног Решења о избору привредних субјеката у спровођењу мера енергетске санације и исте доставља Градском већу Града Ниша на усвајање.

Градско веће Града Ниша доноси Решење о избору привредних субјеката у спровођењу мера енергетске санације у року од 30 дана од дана истека рока за подношење приговора.

Решење Градског већа Града Ниша о избору привредних субјеката у спровођењу мера енергетске санације објављује се на огласној табли органа и служби Града Ниша улица Николе Пашића 24, Ниш, и званичној интернет страници страници Града Ниша, линк: [www.ni.rs](http://www.ni.rs), и Канцеларије за локални економски развој, линк: [www.investnis.rs](http://www.investnis.rs).

На Решење о избору привредних субјеката у спровођењу мера енергетске санације може се поднети приговор Градском већу Града Ниша у року од 8 дана од дана објављивања. Решење Градског већа је коначно.

**X. НАЧИН РЕАЛИЗАЦИЈЕ ДОДЕЉЕНИХ СРЕДСТАВА**

Град Ниш ће закључити Споразум о техничкој сарадњи у спровођењу мера енергетске санације са привредним субјектима који буду изабрани.

Након потписивања Споразума о техничкој сарадњи са привредним субјектима, Град Ниш расписује јавни конкурс за појединачне пројекте грађана. Грађани су у обавези да приликом конкурисања доставе профактуру/предрачун издат од стране привредних субјеката са листе.

Након избора појединачних пројеката грађана и утврђивања коначног броја корисника по привредном субјекту, Град Ниш потписује Уговор о реализацији мера енергетске санације са привредним субјектима.

Привредни субјекти су дужни да Комисији за реализацију мера енергетске санације, у сваком моменту, омогуће контролу реализације активности и увид у сву потребну документацију.

Град Ниш ће вршити пренос средстава искључиво привредним субјектима, као директном кориснику, а не грађанима као крајњим корисницима, али тек након што појединачни крајњи корисник изврши уплату директном кориснику целокупну своју обавезу и након завршетка реализације мере.

Услов да се пренесу средства директном кориснику је потврда Комисије да су радови изведени како је предвиђено предмером и предрачуном који је грађанин предао када се пријавио за меру као и у складу са записником Комисије о обављеном изласку на терен, а након извршених радова.

Град Ниш ће вршити пренос средстава изабраним привредним субјектима у складу са закљученим уговором. Крајњи корисник ће сам сносити трошкове изведених радова који буду већи од износа субвенције наведене у члану 6. Правилника (максималног износа учешћа Града Ниша).

Контролу извршења уговорених обавеза извршиће Канцеларија за локални економски развој, у сарадњи са Комисијом.

Привредни субјекти до 01.12. 2021. године достављају Канцеларији за локални економски развој захтев за исплату средстава за суфинансирање мера енергетске санације по основу обављених радова или извршених услуга. Уз захтев достављају фотокопију издатог рачуна за извршене радове и услуге.

Пренос средстава врши се након што:

1. комисија провери да ли су активности стварно реализоване, и то констатује записником;
2. корисник бесповратних средстава привредном субјекту исплати извршене радове/извршене услуге у износу умањеном за одобрена бесповратна средства.

Средства која се одобре за реализацију појединачних пројеката у оквиру сваке од мера енергетске санације преносе се привредним субјектима у складу са одредбама Уговора.

На основу захтева за исплату и записника Комисије, надлежна Градска Управа за финансије врши исплату из буџета.

Прилог 1 - Пријавни образац

|  |  |
| --- | --- |
| **БРОЈ ПРИЈАВЕ** | *(попуњава јединица локалне самоуправе)* |

**СПРОВОЂЕЊЕ МЕРА ЕНЕРГЕТСКЕ САНАЦИЈЕ У ДОМАЋИНСТВИМА**

**у 2021 години**

***ПРИЈАВНИ ФОРМУЛАР***

|  |  |
| --- | --- |
| ***НАЗИВ ПРИВРЕДНОГ СУБЈЕКТА*** |  |

**ПРИЈАВА**

**НА ЈАВНИ ПОЗИВ ЗА УЧЕШЋЕ ПРИВРЕДНИХ СУБЈЕКАТА У СПРОВОЂЕЊУ МЕРА ЕНЕРГЕТСКЕ САНАЦИЈЕ У ДОМАЋИНСТВИМА**

***1. ОСНОВНИ ПОДАЦИ О ПРИВРЕДНОМ СУБЈЕКТУ***

|  |  |  |  |
| --- | --- | --- | --- |
| **1.** | **Пун назив привредног субјекта** | |  |
| **2.** | **Правна форма** | |  |
| **3.** | **Скраћени назив правног лица** | |  |
| **4.** | **Матични број** | |  |
| **5.** | **Порески идентификациони број** | |  |
| **6.** | **Седиште** | **Место** |  |
| **Јединица локалне самоуправе** |  |
| **Поштански број** |  |
| **7.** | **Адреса за слање поште**  **(навести и поштански број)** | |  |
| **8.** | **Број телефона** | |  |
| **9.** | **Број факса** | |  |
| **10.** | **Електронска пошта** | |  |
| **11.** | **Интернет адреса** | |  |

***2. ПОДАЦИ О ЗАКОНСКОМ ЗАСТУПНИКУ***

|  |  |  |
| --- | --- | --- |
| **12.** | **Име и презиме** |  |
| **13.** | **Пол** | 🞏 мушки 🞏 женски |
| **14.** | **Телефон** |  |
| **15.** | **Мобилни телефон** |  |
| **16.** | **Електронска пошта** |  |

***3. ПРОФИЛ ПРИВРЕДНОГ СУБЈЕКТА***

|  |  |  |
| --- | --- | --- |
| **17.** | **Година оснивања** |  |
| **18.** | **Назив и шифра делатности** |  |
| **19.** | **Према подацима из финансијског извештаја за 2020. годину привредни субјект је разврстан у:** | 🞏 микро  🞏 мало  🞏 средње  🞏 остало |
| **21.** | **Опис делатности** |  |

**4. ВРСТЕ МЕРА ЗА КОЈЕ СЕ НУДИ УСЛУГА (Испред појединачне мере за коју се конкурише уписати Х)**

|  |  |
| --- | --- |
|  | Уградња и набавка материјала за термичку изолацију зидова, крова, таваница и осталих делова термичког омотача према негрејаном простору породичних кућа и станова |
|  | Уградња и набавка материјала за термичку изолацију зидова, крова, таваница и осталих делова термичког омотача према негрејаном простору стамбених зграда и израда техничке документације за наведене радове |
|  | Замена (набака са уградњом) спољних прозора и врата и других транспарентних елемената термичког омотача са одговарајућим термичким својствима према негрејаним просторијама, на, породичним кућама и становима, са пратећим грађевинским радовима |
|  | Замена (набака са уградњом) спољних прозора и врата и других транспарентних елемената термичког омотача са одговарајућим термичким својствима према негрејаним просторијама, на стамбеним зградама, са пратећим грађевинским радовима |
|  | Набавкa и инсталацијa соларних колектора за грејање санитарне потрошне топле воде |

**5. ЦЕНОВНИК** (попуњава се само за меру за коју се нуди услуга из дела 4)

**Напомена – све цене морају бити дате у РСД са ПДВ-ом**

|  |  |  |  |
| --- | --- | --- | --- |
| **Мера 1.** Уградња и набавка материјала за термичку изолацију зидова, крова, таваница и осталих делова термичког омотача према негрејаном простору породичних кућа и станова   * минимална дебљина за термичку изолацију износи 10 cm, осим уколико нема техничких могућности да се постави та дебљина изолације | | | |
| Назив производа | Цена материјала по метру квадратном | Цена уградње  по метру квадратном | Укупна цена  по метру квадратном |
| Контактна фасада са стиропором 10 cm |  |  |  |
| Контактна фасада са каменом вуном 10 cm |  |  |  |
| Изолација крова минералном вуном од 10 cm |  |  |  |
| Рок важења цена: \_\_\_\_\_\_\_\_\_\_\_\_\_ |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Мера 2.** Уградња и набавка материјала за термичку изолацију зидова, крова, таваница и осталих делова термичког омотача према негрејаном простору стамбених зграда и израда техничке документације за наведене радове   * минимална дебљина за термичку изолацију износи 10 cm, осим уколико нема техничких могућности да се постави та дебљина изолације | | | | | | | |
| Назив производа | | Цена материјала по метру квадратном | | | Цена уградње  по метру квадратном | Укупна цена  по метру квадратном | |
| Контактна фасада са стиропором 10 cm | |  | | |  |  | |
| Контактна фасада са каменом вуном 10 cm | |  | | |  |  | |
| Изолација крова минералном вуном од 10 cm | |  | | |  |  | |
| Рок важења цена: \_\_\_\_\_\_\_\_\_\_\_\_\_ | |  | | |  |  | |
|  | |  | | |  |  | |
|  | |  | | |  |  | |
|  | |  | | |  |  | |
|  | |  | | |  |  | |
|  |  | | | | | | | |
| **Мера 3.** замена (набака са уградњом) спољних прозора и врата и других транспарентних елемената термичког омотача са одговарајућим термичким својствима према негрејаним просторијама, на, породичним кућама и становима, са пратећим грађевинским радовима. Подразумевани прозор је ПВЦ прозор са U ≤ 1,5 W/m2K, беле боје без ролетни и комарника. Подразумевана врата су ПВЦ врата са U ≤ 1,6 W/m2K, беле боје. | | | | | | | | |
| Назив производа | | | Цена материјала по метру квадратном | Цена уградње  по метру квадратном | | | Укупна цена  по метру квадратном | |
|  | | |  |  | | |  | |
| Једнокрилни ПВЦ прозор 1000 x 1000 mm | | |  |  | | |  | |
| двокрилни ПВЦ прозор 1200 x 1400 mm | | |  |  | | |  | |
| Улазна ПВЦ врата једнокрилна 1000 x 2100 mm | | |  |  | | |  | |
| Рок важења цена: \_\_\_\_\_\_\_\_\_\_\_\_\_ | | |  |  | | |  | |
|  |  | | | | | | | |
| **Мера 4.** замена (набака са уградњом) спољних прозора и врата и других транспарентних елемената термичког омотача са одговарајућим термичким својствима према негрејаним просторијама, на стамбеним зградама, са пратећим грађевинским радовима. Подразумевани прозор је ПВЦ прозор са U ≤ 1,5 W/m2K, беле боје без ролетни и комарника. Подразумевана врата су ПВЦ врата са U ≤ 1,6 W/m2K, беле боје. | | | | | | | | |
| Назив производа | | | Цена материјала по метру квадратном | Цена уградње  по метру квадратном | | | Укупна цена  по метру квадратном | |
|  | | |  |  | | |  | |
| Једнокрилни ПВЦ прозор 1000 x 1000 mm | | |  |  | | |  | |
| двокрилни ПВЦ прозор 1200 x 1400 mm | | |  |  | | |  | |
| Улазна ПВЦ врата једнокрилна 1000 x 2100 mm | | |  |  | | |  | |
| Рок важења цена: \_\_\_\_\_\_\_\_\_\_\_\_\_ | | |  |  | | |  | |

|  |  |  |  |  |
| --- | --- | --- | --- | --- |
|  | **Мера 5.** Набавка и инсталације соларних колектора за централну припрему потрошне топле воде на породичним стамбеним објектима | | | |
| Назив производа | | Цена набавке по литру воде | Цена уградње | Укупна цена |
| Основна верзија, навести укупну количину произведене топле воде | |  |  |  |
| Рок важења цена: \_\_\_\_\_\_\_\_\_\_\_\_\_ | |  |  |  |

Потпис и печат подносиоца

Прилог 2 – Изјава подносиоца пријаве

**ИЗЈАВА**

Ја, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, број ЛК \_\_\_\_\_\_\_\_\_\_\_\_\_\_\_\_\_\_

*(име и презиме) (број личне карте)*

законски заступник привредног субјекта\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(назив привредног субјекта)*

матични број: \_\_\_\_\_\_\_\_\_\_\_\_\_, изјављујем да прихватам све услове наведене у Јавном позиву за учешће привредних субјеката у спровођењу мера енергетске санације у домаћинствима на територији Града Ниша.

Такође изјављујем, под пуном материјалном и кривичном одговорношћу, да:

* су сви дати наводи у пријави и пратећој документацији истинити, потпуни и одговарају стварном стању,
* привредном субјекту није изречена ни трајна, ни привремена правоснажна мера забране обављања делатности у последње две године и
* власници/оснивачи и законски заступници нису правноснажно осуђивани за кривична дела против привреде, кривична дела против животне средине, кривично дело примања или давања мита, кривична дела против права по основу рада, кривичних дела као чланови организоване криминалне групе, кривично дело преваре и друга кривична дела која се гоне по службеној дужности, као и да се против њих не води истрага нити кривични поступак.

**У \_\_\_\_\_\_\_\_\_\_\_\_,**

**Датум \_\_\_\_\_\_\_\_\_\_\_\_**

**Потпис и печат законског заступника**

Прилог 3 - Критеријуми и начин бодовања за оцену Пријаве

|  |  |
| --- | --- |
| **Цене кључних добара заједно са уградњом за меру за коју конкуришу** | |
| када је цена кључних добара до прихватљиве цене | 70 бодова |
| када је цена већа од прихватљиве за 10% и мање | 60 бодова |
| када је цена већа од прихватљиве за 10% до 20% | 50 бодова |
| када је цена већа од прихватљиве за 20% до 30% | 40 бодова |
| када је цена већа од прихватљиве за 40% и више | 0 бодова |

|  |  |
| --- | --- |
| **Рок важења цена за меру за коју конкуришу** | |
| а је рок важења цена 6 месеци и више | 30 бодова |
| када је рок важења цена до 3 месеца | 20 бодова |
| када је рок важења цена 1 месец | 0 бодова |

За случај истог броја бодова предност има привредни субјект чија је цена кључних добара заједно са уградњом за меру за коју конкуришу по м2 нижа.

ОБРАЗАЦ 2

Упознат/а сам са одредбом члана 103. став 1. Закона о општем управном поступку („Службени гласник РС“, бр. 18/2016), којом је прописано да у поступку који се покреће по захтеву странке орган може да врши увид, прибавља и обрађује податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе податке неопходне за одлучивање органа, захтев за покретање поступка ће се сматрати неуредним.

Поступак покрећем код Града Ниша - Пријаве за Јавни позив за учешће привредних субјеката у спровођењу мера енергетске санације у домаћинствима на територији града Ниша и тим поводом дајем следећу

**И З Ј А В У**

Иако је орган обавезан да изврши увид, прибави и обради податке о чињеницама о којима се води службена евиденција, а који су неопходни у поступку одлучивања, **изјављујем да ћу сам/а за потребе поступка прибавити (заокружити)**:

1. Решење о упису у одговарајући регистар

Упознат/а сам да уколико не поднесем наведене податке неопходне за одлучивање органа, захтев за покретање поступка ће се сматрати неуредним, и да мој захтев неће бити разматран од стране комисије коју решењем Градско веће Града Ниша.

..........................................

(место)

..........................................

(датум)

.........................................................................

(потпис и печат одговорног лица)

ОБРАЗАЦ 1

Упознат/а сам са одредбом члана 103. став 1. Закона о општем управном поступку („Службени гласник РС“, бр. 18/2016), којом је прописано да у поступку који се покреће по захтеву странке орган може да врши увид, прибавља и обрађује податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе податке неопходне за одлучивање органа, захтев за покретање поступка ће се сматрати неуредним.

Поступак покрећем код Града Ниша - Пријаве за Јавни позив за учешће привредних субјеката у спровођењу мера енергетске санације у домаћинствима на територији града Ниша и тим поводом дајем следећу

**И З Ј А В У**

**Сагласaн/а сам да орган** за потребе поступка може **извршити увид, прибавити и обрадити податке** о чињеницама о којима се води службена евиденција[[1]](#footnote-1), а који су неопходни у поступку одлучивања.

..........................................

(место)

..........................................

(датум)

.........................................................................

(потпис и печат одговорног лица)

1. Документa о чињеницама о којима се води службена евиденција су: Решење о упису у регистар надлежног органа [↑](#footnote-ref-1)